b"\n_START_ARTICLE_\nKrasnodar\n_START_SECTION_\nZgodovina\n_START_PARAGRAPH_\nMesto so 12. januarja 1794 po gregorijanskem koledarju kot Jekaterinodar (\xd0\x95\xd0\xba\xd0\xb0\xd1\x82\xd0\xb5\xd1\x80\xd0\xb8\xd0\xbd\xd0\xbe\xd0\xb4\xd0\xb0\xcc\x81\xd1\x80) ustanovili \xc4\x8drnomorski kozaki, najprej kot voja\xc5\xa1ko tabori\xc5\xa1\xc4\x8de, nato pa kot trdnjavo. Mesto je dobilo ime v \xc4\x8dast darovanja Katarine Velike kubanskega ozemlja \xc4\x8drnomorskim kozakom. Dobesedno Jekaterinodar ozna\xc4\x8duje Katarinino darilo (\xd0\x94\xd0\xb0\xd1\x80 \xd0\x95\xd0\xba\xd0\xb0\xd1\x82\xd0\xb5\xd1\x80\xd0\xb8\xd0\xbd\xd1\x8b). Po oktobrski revoluciji so decembra 1920 mesto preimenovali v sedanje ime, Krasnodar, ki ima lahko dva pomena. Krasno- (\xd0\x9a\xd1\x80\xd0\xb0\xd1\x81\xd0\xbd\xd0\xbe-) lahko pomeni lep (v zastarelem pomenu) ali rde\xc4\x8d, tako da ime mesta pomeni ali lepo darilo ali rde\xc4\x8de darilo (npr. 'darilo rde\xc4\x8dih')._NEWLINE_Leta 1860 je Jekaterinodar postalo upravno sredi\xc5\xa1\xc4\x8de novoustanovljene Kubanske oblasti. Status mesta je dobilo leta 1867. S postavitvijo \xc5\xbeeleznice na Severnem Kavkazu (Tihoreck - Jekaterinodar - Novorosijsk) je mesto postalo veliko trgovsko-industrijsko in transportno sredi\xc5\xa1\xc4\x8de Severnega Kavkaza."